钦定古今图书集成/理学汇编/学行典/第193卷 > 王澄〈子士觉 士麟 士伟 孙应 懃〉
## 钦定古今图书集成/理学汇编/学行典/第193卷 > 王澄〈子士觉 士麟 士伟 孙应 懃〉

按《明外史孝义传》：“王澄，字德辉，慕义门郑氏风，欲学
之。将终，集子孙诲之曰：‘汝曹能合食同居如郑氏，吾
死瞑目矣’。子孙咸拜受教。澄以元至正元年卒，生三
子：士觉、士麟、士伟。士觉生应，士伟生懃。士觉既承父
志，同居无闲言。洪武十四年春，太祖既擢用义门郑
湜，因令湜举所知以应应，诏擢布政司参议。二十六”
年秋，简东宫官，又擢应从弟懃右庶子。“义门”王氏之
名，遂与郑氏并天下。学士大夫为歌诗称道之，亦与
郑埒